In die gelykenis van die Talente keer die baas na ‘n lang tyd terug om rekenskap van sy gawes te eis. So sal ook God van elkeen se lewe doen. Mag ons maar met ons lewe doen wat ons wil? Nee, dit sal net so dwaas wees soos die dienskneg wat sy talent begrawe het. Die groot vraag voor die wit troon sal wees: “Wat het jy met jou lewe gedoen?” Ons sal eerlik moet antwoord want ons staan voor Een wat dwarsdeur ons sien.
Geluk is soos ‘n boemerang – dit keer altyd terug na diegene wat dit gee. As jy dus regtig in jou hart gelukkig is, moet jy dit met ander deel anders gaan dit verlore. Niks kelder geluk soos selfsug nie.